Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1992. évi XXXVIII. törvény 96. §-a még a költségvetési szervek számára is lehetõvé teszi, hogy – az alaptevékenységük
Paragraph Index: 975

4. Negyedik kérdése arra vonatkozott, hogy adatvédelmi szempontból az MTV Rt. egyes munkavállalóinak javadalmazása milyen megítélés alá esik. Az Avtv. 2. § 1. pontja szerint „személyes adat: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. A személy különösen akkor tekinthetõ azonosíthatónak, ha õt – közvetlenül vagy közvetve – név, azonosító jel, illetõleg egy vagy több, fizikai, fiziológiai, mentális, gazdasági, kulturális vagy szociális azonosságára jellemzõ tényezõ alapján azonosítani lehet.” Az egyes munkavállalók javadalmazásával kapcsolatos adatok tehát személyes adatoknak minõsülnek, melyeket kezelni akkor lehet, ha azt törvény lehetõvé teszi, vagy az érintett ahhoz hozzájárul. (Az Avtv. 2. § 9. pontja szerint „adatkezelés: az alkalmazott eljárástól függetlenül a személyes adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása.”) A javadalmazással kapcsolatos, egy-egy munkakörre, vagy egy meghatározott idõszakra stb. vonatkozó összesített adatok természetesen nem tekinthetõk személyes adatnak, ezeket tehát bárki megismerheti. Budapest, 2005. február 14. Üdvözlettel: Dr. Péterfalvi Attila (210/K/2005) 2006/162/II. szám Elektronikus úton érkezõ közérdekû adatkérés teljesítésérõl Dr. Hajdu András közigazgatási államtitkár Külügyminisztérium Budapest Tisztelt Államtitkár Úr! […] ügyében írt, 2005. február 5-én kelt válaszlevelét köszönettel megkaptam. Tekintettel arra, hogy a panaszos az általa feltett kérdésekre végül is megkapta a választ a Külügyminisztériumtól, az ügyet lezárom. Ugyanakkor felhívom Államtitkár Úr figyelmét arra, hogy a személyes adatok védelmérõl és a közérdekû adatok

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes